[{"text_idx": "#000000", "text": "Pu\u0308sikliendile alati Aita\u0308h kaardiga -10% ta\u0308ishinnaga toidulisanditest ja kosmeetikast (Aita\u0308h kaardi paneme iga tellimusega kaasa)\n/* Add your own Mailchimp form style overrides in your site stylesheet or in this style block.\nWe recommend moving this block and the preceding CSS link to the HEAD of your HTML file. */"}, {"text_idx": "#000001", "text": "Teadlik rase ennetab rauavarude tu\u0308hjenemist"}, {"text_idx": "#000002", "text": "Esimene arstilka\u0308ik on seljataga, ports analu\u0308u\u0308se antud ning tulemuseks on madal hemoglobiin ja ferritiin (rauadepoo). Arst soovitab lisaks rauda vo\u0303tta, et rasedus ja su\u0308nnitus kulgeks muretult. Apteegis on riiul erinevaid rauapreparaate ta\u0308is, mille ja\u0308rgi o\u0303iget valida \u2013 hinna, koostisosade, rauasoola? Siirup vo\u0303i tabletid?"}, {"text_idx": "#000004", "text": "Keha kasutab rauda hemoglobiini tootmiseks, mida leidub punastes verelibledes. Hemoglobiin aitab transportida hapnikku erinevatesse kudedesse ja organitesse. Tavalise raseduse ajal on naise kehas umbes 1250 ml rohkem verd. Vere punaliblede mass suureneb umbes 250 ml vo\u0303rra, et tagada lisahapniku vajadus raseduse ajal. Sellest tulenevalt langeb raseduse ajal tihti naise hemoglobiini ja rauavarude tase. Rasedaid uuritakse Eestis aneemia esinemise suhtes raseduse I trimestril (vo\u0303i esimesel po\u0308o\u0308rdumisel) ning korratakse analu\u0308u\u0308si 28. rasedusna\u0308dalal, et ja\u0308a\u0308ks enne su\u0308nnitust piisavalt aega raviks."}, {"text_idx": "#000005", "text": "Raseduse to\u0303ttu vajab keha umbes 1300-1400 mg rauda. Keha reguleerib raua lisavajadust raseduse ajal kahel viisil: to\u0303hustades raua imendumist toidust ning kasutades organismi rauavarusid. Raua vajadus jaguneb ja\u0308gmiselt:"}, {"text_idx": "#000006", "text": "Maailma Terviseorganisatsioon WHO soovitab raseduse ajal kasutada raua toidulisandit 30-60 mg pa\u0308evas naistele, kellel ei ole diagnoositud aneemia ning 120 mg pa\u0308evas diagnoositud rauapuudusaneemiaga naistele. Rauda soovitatakse hakata kasutama raseduse algusest va\u0308hemalt su\u0308nnituseni [4,5]."}, {"text_idx": "#000007", "text": "Toitumisteaduste po\u0303hjal on turvalisem manustada rauda 50-100 mg pa\u0308evas alates raseduse 20.na\u0308dalast, et ennetada rauapuudust. Su\u0308nnitusel kaotab keha verd, mis kulutab hemoglobiini ning su\u0308nnitusja\u0308rgne vereeritus vo\u0303ib olla lausa pool liitrit, seega profu\u0308laktika korras raua manustamine alates raseduse 20.na\u0308dalast on raseda enda huvides. Raua vajadus suureneb just raseduse lo\u0303pus [4]. 20.na\u0308dalaks on paljudel naistel rauadepoo ehk ferritiini tase langenud va\u0308ga madalale, seega siinkohal vo\u0303ib tugineda pigem WHO soovitusele ja alustada raua toidulisandiga olenevalt rauadepoost kas 30 vo\u0303i 60 mg pa\u0308evas."}, {"text_idx": "#000008", "text": "Lapseootel naised kannatavad tihtipeale ko\u0303hukinnisuse ka\u0308es aeglasema ainevahetuse to\u0303ttu. Ainevahetus aeglustub raseduse ajal, et tagada lootele ko\u0303ik vajalikud mineraalained ja vitamiinid normaalseks arenguks. Enne raua toidulisandi ostmist uuri alati koostisosi \u2013 ko\u0303ige ta\u0308htsam on va\u0308lja selgitada, millist rauasoola on tootes kasutatud. Erinevad rauasoolad imenduvad organismis erinevalt. Mida kehvemini raud imendub, seda rohkem ja\u0308a\u0308b organismi kehavo\u0303o\u0303raid u\u0308hendeid, mis tekitavad iiveldust, ko\u0303hukinnisust, metallimaitselisi \u201ekrookse\u201c jms."}, {"text_idx": "#000009", "text": "Enamus Eestis mu\u0308u\u0308davatest raua toidulisanditest ja ka\u0308simu\u0308u\u0308giravimitest sisaldavad rauda madala biosaadavuse ehk kehva imendumisega rauasoola kujul. Na\u0308iteks on laialt kasutatud raudsulfaadi ja -fumaraadi biosaadavus umbes 27\u201328%, raudglu\u0308konaadi biosaadavus hinnatakse umbes 32%. Biosaadavast rauast imendub maksimaalselt 20%. Raudsulfaati kasutatakse Eestis rasedatel ko\u0303ige rohkem ja pa\u0308evased kogused raudsulfaadiga ja\u0308a\u0308vad 100\u2013300 mg vahele selle rauasoola kehva imendumise to\u0303ttu. Raudbisglu\u0308tsinaadiga on kogused kaks korda va\u0308iksemad bisglu\u0308tsinaadi ko\u0303rge biosaadavuse to\u0303ttu."}, {"text_idx": "#000011", "text": "Raseduse ajal piisab pa\u0308evas 60\u2012120 mg No\u0302gel Superrauast juba tekkinud rauapuudusaneemia korral, kui raudsulfaadiga peaks kogused olema 200\u2012300 mg rauda pa\u0308evas. 1 purk Superrauda on 70-ks pa\u0308evaks.\nRaudbisglu\u0308tsinaadist ja raua imendumisest loe ta\u0308psemalt SIIT."}, {"text_idx": "#000012", "text": "Superraud acerola kirsiga 60 mg, 70 tabletti"}, {"text_idx": "#000013", "text": "Lapseootel kombo: Superraud 60 mg ja beebide D3-vitamiin oliivio\u0303liga 440 IU/11 \u03bcg, 10 ml"}, {"text_idx": "#000014", "text": "Lapsed kombo: Rauasiirup lastele apelsini ja pirniga, 250 ml, 25 mg/10 ml ja beebide D3-vitamiin oliivio\u0303liga, 440 IU/11 \u03bcg, 10 ml"}, {"text_idx": "#000016", "text": "Lisaks rauasoolale tasub uurida, milliseid mahuaineid on tabletis kasutatud ning millises vormis on nt C-vitamiin, kas looduslikul vo\u0303i su\u0308nteetilisel kujul? Paljud toidulisandid sisaldavad lisaks rauale suurtes kogustes ka muid vitamiine ja/vo\u0303i mineraalaineid, seega tasuks esmalt kindlaks teha, millest organism tegelikult puudust tunneb enne kui rauaga toidulisandis koos esinevaid teisi mineraalaineid ja vitamiine igaks juhuks juurde manustada."}, {"text_idx": "#000020", "text": "Ole esimeste seas, kes teab uutest toodetest ja a\u0308gedatest kampaaniatest!"}]